title: Xabierre-Cuarnas
text: Iste articlo tracta sobre Xabierre-Cuarnas, lugar de Biescas. Ta atros emplegos se veiga Xabierre (desambigación).
  
  Xabierre-Cuarnas, Xabierre de Cuarnas u  Xabierre de Latas (en castellano Javierre del Obispo) ye un lugar situato en o municipio de Biescas, en o l'Alto Galligo. Se troba en Sarrablo entre Larrede y Satué, os dos pertenexients a o municipio de Samianigo.
  
  Destacan a suya ilesia d'o sieglo XVIII y a "casa Oliván", tipica sarrablesa, perteneixient a una familia infanzona. A ilesia, adedicata a l'Asumpción de Nuestra Sinyora tien una nau con quantas capiellas en os laterals y ye zarrata por una abside poligonal.
  
  Teneba en zaguerías d'o sieglo XV una población de 6 fuegos, a metat d'o sieglo XIX, yeran 80 os habitants, y en 2008 yeran 13. Dende 1834 tenió concello propio, pero en 1845 s'unió chunto con Casbas a o municipio d'Oliván. A la fin en 1960-1970 s'unioron totz tres a o municipio de Biescas.
  
  Apareixe documentato por primera vegata en a "Colección diplomatica de Fanlo" en 1151. Tamién se sabe que en 1566 yera propiedat de l'abat de Sant Chuan d'a Penya.
  
  Demografía
  
  Bibliografía 
   Zapater, Alfonso: Aragón pueblo a pueblo, 4. Mainer Til Editores, S.L.'' ISBN 84-89122-03-2.
  
  Referencias
  
  Lugars de Biescas
  Lugars d'a provincia de Uesca
  Localidaz d'a diocesi de Chaca en l'Alto Galligo